En 85-årig dement mand er lørdag gået fra sit hjem. Han kan ikke tage varer på sig selv, og derfor beder Nordjyllands Politi nu offentligheden om hjælp.

OPDATERET: Manden blev fundet i god behold af en borger. Lørdag aften har Nordjyllands Politi startet en eftersøgning i Hirtshals-området efter en 85-årig mand. Han har forladt sin bopæl på Regnbuevej i Hirtshals omkring klokken 15.45 lørdag eftermiddag. Han kan ikke tage vare på sig selv på grund af sin demens. Han er dog godt gående, så politiet vurderer, at han kan komme vidt omkring i Hirtshals by. Han er cirka 170 centimeter høj, almindelig af bygning, er iført grønt halstørklæde, mørk dynejakke, mørke bukser og sorte sko. Nordjyllands Politi opfordrer alle i Hirtshals til at tjekke udhuse, garager og tilstødende haver for at se, om manden skulle have søgt ly der. Hvis man ser ham, så tag hurtigst muligt kontakt til ham, og til Nordjyllands Politi på telefon 114. OPDATERET: Manden er fundet, derfor har vi fjernet hans navn fra artiklen 01.01.18.